Bjørn Kjos innrømmer at «langruteåret» begynte noe bratt:
- Det var en skuffelse at ikke Dreamlineren var kvitt alle barnesykdommene. Vi fikk fly nummer 124 som ble gjort ferdig av Boeing, og da hadde vi håpet at de fleste feil som er med enhver ny flytype, var borte. Slik gikk det dessverre ikke, sier Kjos.
Derimot mener han langruteprosjektet ellers «har gått på skinner». Han er storfornøyd med utviklingen og mottagelsen i markedet:
- Det at vi har hatt en kabinfaktor på 90 prosent, at ni av ti seter er kjøpt, er et uttrykk for det.
- I grunnen ikke, og dessuten blir det å tenke slik bare etterpåklokskap. Det kommersielle har i grunn også gått bra, og vi opplever en veldig høy etterspørsel etter billetter på disse rutene.
- Ja. Nå kommuniserer ikke resultatet for enkeltruter, men det er klart at her er det store oppstartskostnader med masse fly og en svær organisasjon som bygges opp, så det vil aldri være mulig å gå med overskudd fra dag én.
- Ja, jeg ble skuffet over Boeing. De har vært kjent for å være leverandør av kvalitetsfly. Det kan man ikke akkurat si at de gjorde denne gang.
- Da de store forsinkelsene oppsto hadde vi bare to Deamlinere. I løpet av sommeren har vi syv stykker og da er muligheten for å sette inn erstatningsfly mye større. Fleksibiliteten i flyparken blir bedre. Jeg vil ikke garantere noe, men innen sommeren skal punktligheten være bedre.